Cheltenham
Cheltenham, by i England i Gloucestershire ca. 7 km øst for Gloucester; 116.400 indb. (2011). Cheltenham, der nævnes første gang i 1223, oplevede vækst efter at der i 1716 blev opdaget kilder og byen fik status af kurby. Et stort antal bygninger i regency-stil vidner om denne periode.
er et vigtigt uddannelsescentrum med bl.a. Cheltenham College (grdl. 1841), Cheltenham Ladies’ College (1853), Dean Close School (1886) samt afdelinger af University of Gloucestershire. Byen ligger smukt for foden af Cotswolds-højdedragene og er hjemsted for en legendarisk væddeløbsbane, kendt for steeplechase (National Hunt racing).